Linda Poots

Linda Poots (25. märts 1929 Tartu – 10. juuli 2015) oli eesti zooloog (terioloog) ja ajakirjanik.  

Poots oli 1966. aastal loodud Eesti Looduskaitse Seltsi asutajaliikmeid.

Elukäik 
Õppis aastatel 1947–1949 Tartu Riiklikus Ülikoolis (matemaatika-loodusteaduskonnas) ja 1949–1952 Moskva Riiklikus Ülikoolis (bioloogia-mullateaduskonnas; lõpetas cum laude). 

Aastatel 1952–1957 töötas ta Eesti Põllumajandusakadeemia zooloogia ja entomoloogia kateedris assistendina. 

1960–1984 oli Poots ajakirja Eesti Loodus peatoimetaja (1957–1960 vastutav sekretär, ajakirja toimetuskolleegiumi liige aastast 1958), 1984–1999 töötas Tartu Ülikooli Raamatukogus liigitajana.

Teadustöö ja publikatsioonid 

Oma teadustöös on Linda Poots uurinud valdavalt Eesti pisiimetajaid. Ta on avaldanud, tõlkinud ja toimetanud arvukalt populaarteaduslikke kirjutisi.

Tunnustus 
 1966 Eesti NSV suur looduskaitsemärk
 1985 Karl Ernst von Baeri medal

Isiklikku 
Tema abikaasa oli Viktor Masing (1925–2001). Neil on poeg Matti Masing ja tütar Tiiu Masing-Märtson.

Eesti zooloogid
Eesti loodusajakirjanikud
Moskva Riikliku Ülikooli vilistlased
Sündinud 1929
Surnud 2015